Koulunkäyntiavustaja Petri Kuusiston tehtäviin Kauhajoella on puolentoista vuoden ajan kuulunut saatella koululaisia tien yli Aron kouluun ja koulusta kotimatkalle. Saattelu loppuu, kun koulun kohtaan tänä vuonna valmistuu kauan kaivattu alikulkutunneli.

– En ole yhtään surullinen, vaikka tämä työ loppuu. Tunneli on kuitenkin turvallinen ja tässä on aikuisillakin aina vaara jäädä auton alle, Kuusisto sanoo.

Tien poskessa räntäsateessa lasten kanssa aamu- ja iltapäivisin seisova romanimies on herättänyt ohikulkijoiden huomiota ja sympatiaa.

– Kerran eräs valkoinen auto pysähtyi ja sieltä tuli joku rouva tervehtimään. Hän kysyi, saanko tästä palkkaa vai olenko vapaaehtoinen. Juteltiin siinä ja poislähtiessään hän ojensi kättä tervehtiäkseen. Hänen kourassaan oli kuitenkin 50 euron seteli ja hän sanoi, että teet hyvää työtä, Kuusisto kertoo.

Lisää aiheesta päivän lehdessä.